
Nr. 2607 din 16.03.2022 
Raport  de  Specialitate 
la Proiectul de hotărâre privind aprobarea cererii de trecere din domeniul public al UAT-Judeţul Bihor, în domeniul public al UAT – Municipiul Marghita , a constructiei reprezentând autogara in suprafaţa de 106 mp. şi copertina in suprafaţă de 275 mp.  
Motivul adoptării actului administrativ: Asigurarea cadrului juridic pentru trecerea din domeniul public al UAT-Judeţul Bihor, în domeniul public al UAT – Municipiul Marghita , a constructiei reprezentând autogara in suprafaţa de 106 mp. şi copertina in suprafaţă de 275 mp.  construite pe terenul  proprietatea municipiului Marghita, inscrise in Cartea Funciară nr. 104982 Marghita pe nr. cad.104982-C1 şi nr. cad. 104982-C2, în scopul utilizării si administrării unitare a acestui imobil de către administraţia locală pentru interesul public al comunităţii locale. 
Descriere de fapt:

Prin Hotărârea Consiliului Local nr. 139/28.11.2019 s-a aprobat planul de amplasament şi de delimitare a imobilului în suprafaţă de 1218 mp. , teren liber destinat înfiinţării unei autogări , proiect derulat prin Consiliul Judeţean- Agentia de Dezvoltare Durabila a Judeţului Bihor. 

In vederea constituirii unui drept de superficie în favoarea ADD-Judeţul Bihor asupra terenului  pentru construirea acestui obiectiv s-a avut în vedere trecerea din domeniul public în domeniul privat al terenului , prin  art.2 din HCL nr. 139/2019 „pe durata realizării obiectivului de investiţii -Construire autorgară în Municipiul Marghita, judeţul Bihor”

Întrucât această constructie este finalizată şi întabulată în C.F. în favoarea A.D.D. –Judeţul Bihor devine necesar încetarea dreptului de superficie  constituit in favoarea ADD Bihor şi trecerea terenului în suprafaţă de 1218 mp din propeitatea privată în proprietatea publică a municipiului Marghita , declararea acestui teren de utilitate publică în scopul administrării unitare a  întregului imobil

 ( teren+construcţie) pentru interesul public al comunităţii locale, respectiv utilizarea autogării în municipiul Marghita . 
Având în vedere temeiurile juridice:

· Respectarea prevederilor art. 294 alin. (2), din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, care precizează că, trecerea unui bun din domeniul public al judetului în domeniul public al unei unităţi administrativ-teritoriale, de pe raza teritorială a judeţului respectiv, se face la cererea consiliului local al(...) municipiului, prin hotărâre a consiliului judeţean. 

· Respectarea prevederilor art. 294 alin.(5) din Ordonanţa de Urgenţă a Guvernului nr. 57/2019 , care precizează „cererile prevăzute la alin.(1)-(3) se aprobă prin hotărâre a consiliului judeţean, respectiv a consiliului local al comunei , al oraşului sau al municipiului , după caz. Alin. (7) Declararea bunului ca fiind de uz sau de interes public judeţean sau local se face prin hotărâre a consiliului judeţean sau  a consiliului local care a solicitat trecerea în condiţiile prevăzute la alin.(1)-(3) după caz.

· Prevederile art. 296 alin.(2) trecerea unui bun  din domeniul privat al unei unităţi administrativ –teritoriale în domeniul public al acesteia se face prin hotărâr a conmsiliului local al municipiului , alin.(7) declararea bunurilor care fac obiectul trecerilor ca fiind de uz sau de interes public naţional sau local, după caz, se face prin hotărâre a consiliului local. 

Cerinţe care reclamă oportunitatea actului administrativ:
· Proiectul de hotărâre propus spre aprobare consiliului local, corespunde principiilor aplicabile administrației publice, cele ale proporționalității, satisfacerii interesului public și adaptabilității reglementate de art. 8 – 10 și art. 13, din Ordonanța de urgență a Guvernului nr. 57/2019 privind Codul administrativ, cu modificările și completările ulterioare; 
· Satisfacerea interesului public local;
· Asigurarea condițiilor necesare pentru administrarea unitară a intregului imobil de către administraţia locală ;
· În situația în care Consiliul Local al Municipiului Oradea – va aproba prin hotărâre trecerea din domeniul public al UAT – Municipiul Oradea, în domeniul public al UAT – Județul Bihor, a modului termic, se va proceda la încheierea unui Protocol de predare – primire al acestuia, între Municipiul Oradea și Județul Bihor, respectiv la actualizarea în mod corespunzător al inventarului bunurilor care alcătuiesc domeniul public al județului Bihor;

          În situația în care Consiliul Local al Judeţului Bihor – va aproba prin hotărâre trecerea din domeniul public al UAT – Judeţul Bihor, în domeniul public al UAT – Municipiul Marghita , a constructiei reprezentând autogară şi a constructiei reprezentând copertină , inscrise in Cartea Funciară nr. 104982 Marghita pe nr. cad.104982-C1 şi nr. cad. 104982-C2, se va proceda la încheierea unui Protocol de predare – primire al acestuia, între Municipiul Marghita  și Județul Bihor, respectiv la actualizarea în mod corespunzător al inventarului bunurilor care alcătuiesc domeniul public al municipiului Marghita ;

Secretar General al Municipiului Marghita

